MEDIACUBE Α.Ε

Η MEDIACUBE είναι ελληνική εταιρεία ψηφιακού μάρκετινγκ με έδρα την Αθήνα. Ιδρύθηκε το 2004 και δραστηριοποιείται στον τομέα της ψηφιακής επικοινωνίας και διαφήμισης, παρέχοντας λύσεις για την ανάπτυξη και digital προβολή επιχειρήσεων σε όλα τα στάδια και τις πλατφόρμες του ψηφιακού κόσμου.

Οι υπηρεσίες της MEDIACUBE περιλαμβάνουν λύσεις Digital Marketing, SEO, ολοκληρωμένης στρατηγικής προβολής μέσω Social Media, εφαρμογών Digital Technologies όπως CRM και αυτοματισμών, Web Analytics, δημιουργικού σχεδιασμού μέσω μιας εξειδικευμένης Design & Creatives ομάδας, καθώς και συμβουλευτικές υπηρεσίες ψηφιακού marketing.

Η MEDIACUBE έχει υλοποιήσει πάνω από 300 έργα, ενώ έχει επίσης κατακτήσει περισσότερα από 110 βραβεία σε διοργανώσεις του κλάδου.

 Ιστορία 

Η MEDIACUBE ξεκίνησε τη δραστηριότητά της το 2004, σε μια περίοδο όπου το ψηφιακό μάρκετινγκ βρισκόταν στα αρχικά του στάδια στην Ελλάδα. Υπήρξε μία από τις πρώτες εταιρείες που δραστηριοποιήθηκαν στον κλάδο αυτό, συμβάλλοντας στην ανάπτυξή του μέσω της αξιοποίησης των διαθέσιμων ψηφιακών εργαλείων και τεχνολογιών που υπήρχαν έως τότε. Κατά τα επόμενα χρόνια, η εταιρεία ενσωμάτωσε νέες τεχνολογίες και μεθόδους ψηφιακής διαφήμισης, όπως διαφημίσεις στην πλατφόρμα της Google, τα social media, το programmatic advertising και το mobile marketing. Με αυτόν τον τρόπο, προσαρμόστηκε στις εξελίξεις του κλάδου και παρείχε αντίστοιχες υπηρεσίες στους πελάτες της.

Στα πρώτα της βήματα, με τους πρώτους πελάτες της, η MEDIACUBE σχεδίασε ψηφιακές καμπάνιες χρησιμοποιώντας εργαλεία όπως το online βίντεο, το interactive signage και τον σχεδιασμό βάσει δεδομένων. Κατά τη διάρκεια της δεκαετίας του 2000, συμμετείχε στο πρόγραμμα Google High Flyers, μέσω του οποίου απέκτησε πρόσβαση σε νέα εργαλεία και τεχνογνωσία από την Google. Η εταιρεία ξεκίνησε με μικρή ομάδα και περιορισμένο πελατολόγιο στην Ελλάδα, ενώ με την πάροδο του χρόνου διεύρυνε τη δραστηριότητά της και συγκαταλέγεται μεταξύ των αναπτυσσόμενων digital agencies στη χώρα.

Σήμερα το πελατολόγιο της MEDIACUBE περιλαμβάνει επιχειρήσεις από ένα ευρύ φάσμα κλάδων, συμπεριλαμβανομένων μεγάλων ελληνικών και πολυεθνικών εταιρειών όπως το Πλαίσιο Computers Α.Ε.Β.Ε., την ΑΒ Βασιλόπουλος, την INTERSPORT, τα πολυκαταστήματα attica, τη L’Oréal, τις Εκδόσεις Ψυχογιός, την Daikin Ελλάς, τη Media Strom, τη Foot Locker, την Curaprox Greece, τη Marvis Greece και άλλες.

Η MEDIACUBE έχει παρουσία και στον τομέα της εκπαίδευσης στον χώρο του ψηφιακού μάρκετινγκ, καθώς έχει συνεργαστεί με την Google στο πλαίσιο των προγραμμάτων Google Partners Academy και Grow Greek Tourism Online, όπως επίσης και με το Οικονομικό Πανεπιστήμιο Αθηνών,  στα πλαίσια του μεταπτυχιακού προγράμματος DigiMa. Μέσα από αυτές τις συνεργασίες, έχει συμμετάσχει στην επιμόρφωση πάνω από 10.000 επαγγελματιών του κλάδου.

Τέλος, η MEDIACUBE είναι εγγεγραμμένο μέλος του IAB Hellas (Interactive Advertising Bureau Hellas), φορέα που εκπροσωπεί εταιρείες του τομέα του digital και interactive marketing στην Ελλάδα, ενώ είναι μέλος του Greek e‑Commerce Association (GRECA), συνδέσμου που δραστηριοποιείται στον χώρο του ηλεκτρονικού εμπορίου στη χώρα.

 Υπηρεσίες 

Η MEDIACUBE προσφέρει υπηρεσίες που καλύπτουν διάφορες πτυχές της ψηφιακής παρουσίας και προβολής επιχειρήσεων. Οι βασικές της δραστηριότητες περιλαμβάνουν την παροχή υπηρεσιών Digital Marketing, όπως η υλοποίηση στρατηγικών διαδικτυακής προώθησης και η διαχείριση διαφημιστικών εκστρατειών, τόσο επί πληρωμή όσο και οργανικών.

Στον τομέα των Social Media, η εταιρεία παρέχει υπηρεσίες στρατηγικής διαχείρισης των κοινωνικών δικτύων και δημιουργίας περιεχομένου, με στόχο την ενίσχυση της αλληλεπίδρασης και της αναγνωρισιμότητας των brands. Το δημιουργικό σκέλος υποστηρίζεται από τμήμα Design & Creatives, το οποίο καλύπτει την παραγωγή υλικού για ψηφιακά μέσα.

Στο πεδίο των ψηφιακών τεχνολογιών, η MEDIACUBE προσφέρει λύσεις όπως η ενσωμάτωση συστημάτων διαχείρισης πελατειακών σχέσεων (CRM) και αυτοματοποιήσεων, με στόχο τη βελτίωση της επιχειρησιακής απόδοσης και ανάπτυξης. Επιπλέον, μέσω της υπηρεσίας ανάλυσης δεδομένων (Web Analytics), υποστηρίζει τη λήψη αποφάσεων με βάση στατιστικά στοιχεία και επιδόσεις.

Η εταιρεία παρέχει επίσης υπηρεσίες βελτιστοποίησης για μηχανές αναζήτησης (SEO), με σκοπό τη βελτίωση της οργανικής προβολής ιστοσελίδων. Τέλος, στον τομέα της συμβουλευτικής, προσφέρει υπηρεσίες στρατηγικού σχεδιασμού και υποστήριξης, βασισμένες σε σε δεδομένα και αναλύσεις.

Βραβεία & Διακρίσεις 
Η MEDIACUBE έχει λάβει διακρίσεις για τις δραστηριότητές της στον τομέα του ψηφιακού μάρκετινγκ, έχοντας αποσπάσει περισσότερα από 110 βραβεία σε ελληνικούς και διεθνείς διαγωνισμούς του κλάδου. Ακολουθούν ορισμένα από τα βραβεία που έχει λάβει:

 Performance Agency of the Year: Τιμήθηκε με τον συγκεκριμένο τίτλο, στην κατηγορία εταιρειών με λιγότερους από 50 εργαζομένους, στα PEAK Performance Marketing Awards για τα έτη 2022 και 2023. Στο πλαίσιο των απονομών του 2022, η εταιρεία έλαβε συνολικά 26 βραβεία, μεταξύ των οποίων 1 Brand of the Year, 1 Platinum, 10 Gold, 9 Silver και 5 Bronze. Αντίστοιχες διακρίσεις απέσπασε και το 2023, με 1 Peak Brand of the Year, 2 Platinum, 7 Gold, 10 Silver και 6 Bronze βραβεία.
 Social Media Agency of the Year: Στα Social Media Awards 2024, η MEDIACUBE έλαβε τον τίτλο "Social Media Agency of the Year", ως αναγνώριση της απόδοσής της στον σχεδιασμό και την υλοποίηση καμπανιών κοινωνικών δικτύων. Η εταιρεία απέσπασε συνολικά 18 βραβεία, μεταξύ των οποίων 2 Grand Winner (για πλατφόρμες META και YouTube), 1 Platinum, 10 Gold, 3 Silver και 2 Bronze.
 e-volution awards: Το 2025, η MEDIACUBE έλαβε δύο διακρίσεις στα βραβεία e-volution για έργα που αφορούσαν την εφαρμογή στρατηγικών SEO, Οι βραβεύσεις απονεμήθηκαν για δύο ξεχωριστές περιπτώσεις πελατών και αφορούσαν την προσέγγιση που ακολουθήθηκε σε επίπεδο τεχνικής βελτιστοποίησης, περιεχομένου και μετρήσιμων αποτελεσμάτων, όπως η αύξηση της οργανικής επισκεψιμότητας και των conversions.
 Λοιπές διακρίσεις: Η MEDIACUBE διατηρεί για περισσότερα από 16 έτη την ιδιότητα του Google Premier Partner, καθώς και για πέντε συνεχόμενα έτη την ιδιότητα του Meta Business Partner. Το 2024, η εταιρεία έλαβε την πιστοποίηση Meta Marketing Science Certified Company, η οποία απονέμεται σε περιορισμένο αριθμό εταιρειών διεθνώς, που πληρούν καθορισμένα κριτήρια τεχνογνωσίας και εφαρμογής advanced measurement πρακτικών στις καμπάνιες τους.
 Case studies: Η MEDIACUBE έχει παρουσιαστεί σε διεθνές επίπεδο μέσω της δημοσίευσης case studies από την Google. Το 2023, η συνεργασία της εταιρείας με τη SKY express αποτέλεσε το πρώτο παράδειγμα ελληνικής αεροπορικής εταιρείας που παρουσιάστηκε στην παγκόσμια πλατφόρμα Think with Google. Το case study ανέλυσε τη χρήση δεδομένων σε πραγματικό χρόνο και εργαλείων της Google για την υποστήριξη της αύξησης των κρατήσεων και των εσόδων. Επιπλέον, η συνεργασία της MEDIACUBE με την εταιρεία Πλαίσιο Computers A.E.B.E. αναγνωρίστηκε από τη Google ως best practice, μέσω της δημοσίευσης διεθνούς case study. Η μελέτη επικεντρώθηκε στην εφαρμογή ενός privacy-centric μοντέλου διαφήμισης, χωρίς εξάρτηση από cookies, αξιοποιώντας τεχνολογίες όπως Consent Mode, first-party data και AI-driven bidding.

 References 

External links